Stella Oduah Ogiemwonyi (née Oduah; an haife ta a ranar 5 ga watan Janairu shekarar 1962), 'yar majalisar dattijan Najeriya ce kuma tsohuwar Ministar Jirgin Sama. An tabbatar da ita ga mukamin minista kuma an rantsar da ita a ranar 2 ga Yulin shekarar 2011 kuma an tura ta zuwa Ma’aikatar Sufurin Jiragen Sama a ranar 4 ga watan Yulin shekarar 2011. Duk da haka an sauke ta daga aikin ta na Ministan Jirgin Sama a ranar 12 ga watan Fabrairu shekarar 2014. Ta kuma kasance mai gwagwarmaya a yakin neman zaben tsohon Shugaban kasa Goodluck Jonathan, inda ta yi aiki a matsayin Daraktan Gudanarwa da Kudi. A shekarar 2013, tana daya daga cikin wakilan da shugaban kasar ya zaba domin halartar bikin nadin Paparoma Francis tare da David Mark, shugaban majalisar dattijai da Viola Onwuliri, Ministan harkokin waje. A ranar 23 ga watan Fabrairun shekarar 2017, Jaridar Punch ta ba da rahoton asusunta na kamfanoni hudu da aka daskarar kan zargin cin bashin $16,412,819.06 da N100,493,225.59 da babban kotun tarayya da ke jihar Legas.